b'\n_START_ARTICLE_\nK. C. Pant\n_START_PARAGRAPH_\nKrishna Chandra Pant (1931 Nainital \xe2\x80\x93 15. marraskuuta 2012 Delhi) oli intialainen poliitikko. H\xc3\xa4n toimi muun muassa maansa puolustusministerin\xc3\xa4 vuosina 1987\xe2\x80\x931989. H\xc3\xa4nest\xc3\xa4 tuli suunnittelukomission varapuhemies vuonna 2000. H\xc3\xa4n tuli valituksi Lok Sabhaan vuosina 1962, 1967, 1971 ja 1989. Vuonna 1978 h\xc3\xa4net valittiin Rajya Sabhaan, jonka johtajana h\xc3\xa4n toimi vuosina 1979\xe2\x80\x931980. Pant aloitti poliittisen uransa Intian kongressipuolueessa, mutta siirtyi vuonna 1998 Intian kansanpuolueeseen. My\xc3\xb6s Pantin is\xc3\xa4 Govind Ballabh Pant ja vaimo Ila Pant ovat toimineet politiikassa.'